İsrail bayrağı

İsrail bayrağı — İsrailin dövlət rəmzlərindən biri. 28 oktyabr 1948-ci ildə İsrailin dövlət elan edilməsindən 5 ay sonra qəbul edilmişdir. Ağ səth üzərində iki üfüqi mavi lent arasında eyni mavi rəngdə bir Davud ulduzundan ibarətdir. Mənası, "Dinimizdən ayrılmayaq, Davudun ulduzu da bizi qorusun" deməkdir.

Bayraqdakı iki mavi xətt Fərat və Nil çaylarını göstərir. Bayraq 1891-ci ildə ilk sionistlər tərəfindən hazırlanıb. Mavi xətlər yəhudi dua şalı – talliti xatırladır.

2007-ci ildə Masadada qaldırılan 660m x 100m ölçülü və 5,2 ton ağırlığındakı İsrail bayrağı dünyanın ən böyük bayrağı olaraq dünya rekordu vurmuşdur.

1948-ci ildə İsrailin dövlət bayrağı haqqında qanun qəbul edilmişdir. Parametrləri 8:11 nisbətindədir. Bayrağın mərkəzində təsvir olunmuş mavi rəngli altıguşəli ulduz "Davidin ulduzu", "Davidin qalxanı" və "Solomonun möhürü " kimi tanınır. Bu simvol qədim tarixə malik olub, sehrli gücün və iblisdən qorunmanın mənasını verir. İlk dəfə altıguşəli ulduzdan bayrağında 1354-cü ildə Praqadakı yəhudi icması iudaizm inancına sadiqlik əlaməti olaraq istifadə edib. Mavi rəng İsrail səmasının, ağ rəng isə dini idealların paklığının rəmzidir.

Kateqoriya:Ölkə bayraqları
Kateqoriya:Ağ və göy bayraqlar
Kateqoriya:1948-ci ildə yarananlar
Kateqoriya:28 oktyabrda yarananlar
Kateqoriya:İsrail